Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: E fejezet szerinti engedélyezési eljárás az 1996. évi CXVI. törvény 17. § (2) bekezdés a) pontja
Paragraph Index: 235

n) az eljáráshoz kapcsolódóan a Hatóság által kiadott engedély(ek), a kérelem megalapozásához felhasznált, az Engedélyes által korábban benyújtott dokumentáció megnevezését és azonosítóit. 3.017. A kérelmet megalapozó dokumentációt a tartalmi követelményekben megfogalmazott elvárások szerint, a hatósági engedélyezési hatáskörbe tartozó terjedelemben olyan részletességgel és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálatát és értékelését el tudja végezni. Kivitelezési dokumentáció önmagában történõ benyújtása nem elégséges. 3.4. GYÁRTÁSI ÉS BESZERZÉSI TÍPUS ENGEDÉLY 3.018. Atomerõmû rendszereinél nagyobb darabszámban beépítendõ vagy felszerelendõ, a beépítés helyébõl és a biztonsági osztályba sorolásból, továbbá az ellátandó funkcióból származtatott egységes követelményeknek megfelelõ rendszerelemek gyártására vagy beszerzésére a Hatóság gyártási, illetve beszerzési típus engedélyt adhat ki. A típus engedély kérelmének tartalmára a 3.2. és 3.3. fejezetekben leírtak érvényesek. Az engedély visszavonásig érvényes. 3.5. SZERELÉSI ENGEDÉLY 3.5.1. Az engedély érvényessége 3.019. A jogerõs szerelési engedély az abban rögzített feltételek teljesülése esetén a rendszerelem felállítására vagy beépítésére, más rendszerelemekhez való csatlakoztatására, az üzembevételhez szükséges elõkészítõ tevékenységek végrehajtására [csõvezetékek mosatása, aktív rendszerelem (pl. szivattyú) vagy komponensei mûködési próbája stb.] elvégzésére jogosít. 3.020. Az engedély határozott ideig érvényes, idõtartamát a Hatóság a szerelés elõkészítéséhez és elvégzéséhez szükséges idõt figyelembe véve határozza meg. Az engedély – a szerelés folyamatos végzése esetén – egy alkalommal meghosszabbítható 2 évnél nem hosszabb idõtartamra. 3.021. Az engedély lejártát vagy érvénytelenné válását követõen új, a hatályos jogszabályi elõírások szerinti eljárásban kell kezdeményezni az új engedély megszerzését. 3.5.2. Az engedélykérelem tartalmi követelményei 3.022. Az engedélykérelemnek tartalmaznia kell:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes